CELEX: 62009FA0101
Language: hu
Date: 2011-09-13 00:00:00
Title: F-101/09. sz. ügy: A Közszolgálati Törvényszék (első tanács) 2011. szeptember 13-i ítélete — AA kontra Bizottság (Közszolgálat — Kinevezés — Tisztviselővé kinevezett ideiglenes alkalmazottak — Besorolási fokozatba történő besorolás — A jogerős ítélet végrehajtása — Esély elvesztése)

19.11.2011   
            
            
               HU
            
            
               Az Európai Unió Hivatalos Lapja
            
            
               C 340/36
            
         A Közszolgálati Törvényszék (első tanács) 2011. szeptember 13-i ítélete — AA kontra Bizottság
   (F-101/09. sz. ügy) (1)
   
   (Közszolgálat - Kinevezés - Tisztviselővé kinevezett ideiglenes alkalmazottak - Besorolási fokozatba történő besorolás - A jogerős ítélet végrehajtása - Esély elvesztése)
   2011/C 340/72
   Az eljárás nyelve: francia
   
      Felek
   
   
      Felperes: AA (Brüsszel, Belgium) (képviselik: kezdetben K. Van Maldegem és C. Mereu ügyvédek, később: K. Van Maldegem, C. Mereu és M. Velardo ügyvédek)
   
      Alperes: Európai Bizottság (képviselik: C. Berardis-Kayser és J. Baquero Cruz meghatalmazottak)
   
      Az ügy tárgya
   
   A felperesnek az AD6 besorolási fokozat 2. fizetési fokozatába történő besorolásáról szóló határozat megsemmisítése iránti, valamint az alperesnek az általa a felperes számára okozott kár megtérítésére kötelezése iránti kérelem.
   
      Az ítélet rendelkező része
   
   
               1.
            
            
               A Közszolgálati Törvényszék kötelezi az Európai Bizottságot, hogy a jelen ítélet kihirdetését megelőzően bekövetkezett vagyoni kár megtérítéseként fizesse meg a felperes részére a következők közötti különbözetnek megfelelő összeget: egyrészt a társadalombiztosítási járulékok és adók levonása utáni azon nettó díjazás, amelyben a felperes akkor részesült volna, ha 2004. augusztus 1-jén az A*6 átmeneti besorolási fokozatba tartozó tisztviselőként vették volna fel őt, ezt követően pedig a szakmai előmenetele a fizetési fokozatokban az Európai Unió tisztviselőinek személyzeti szabályzata által előírt előrehaladásnak, valamint a tisztviselők által az egyes besorolási fokozatokban eltöltött átlagos időtartamnak felelt volna meg, ahogyan az az I. melléklet b) pontjából következik, másrészt pedig a társadalombiztosítási járulékok és adók levonása utáni azon nettó díjazás, amelyben a felperes 2004. augusztus 1-je és a jelen ítélet kihirdetésének időpontja között részesült, először nemzeti tisztviselői minőségében, majd 2009. március 15-étől az Európai Unió tisztviselőjeként; e különbözet vonatkozásában 0,8 együtthatót kell alkalmazni.
            
         
               2.
            
            
               A Közszolgálati Törvényszék kötelezi az Európai Bizottságot, a jelen ítélet kihirdetését követően bekövetkezett vagyoni kár megtérítéseként fizessen meg a felperes részére 120 000 eurót.
            
         
               3.
            
            
               A Közszolgálati Törvényszék kötelezi az Európai Bizottságot, hogy fizesse meg a felperes részére a jelen ítélet végrehajtásaként járó, már esedékessé vált összegeket és azok késedelmi kamatait, amelyeket azon időpontoktól kezdve kell számítani, amelyekben az egyes összegek esedékessé váltak, ha pedig e dátumok 2009. március 15-e előttiek, akkor ez utóbbi időponttól kezdve. E kamatokat a tényleges kifizetés időpontjáig az Európai Központi Bank által a főbb refinanszírozási műveletekre megállapított és az érintett időszakra irányadó kamat két százalékponttal növelt mértékének megfelelően kell számítani.
            
         
               4.
            
            
               A Közszolgálati Törvényszék kötelezi az Európai Bizottságot, hogy nem vagyoni kár jogcímén fizessen meg a felperesnek 2 000 euró kártérítést.
            
         
               5.
            
            
               A Közszolgálati Törvényszék a keresetet ezt meghaladó részében elutasítja.
            
         
               6.
            
            
               Az Európai Bizottság maga viseli a saját költségeit, valamint köteles viselni a felperes részéről felmerült költségek kétharmadát.
            
         
               7.
            
            
               A felperes maga viseli saját költségeinek egyharmadát.
            
         
      (1)  HL C 63., 2010.3.13., 52. o.